Verkiesingsuitslae amptelik aangekondigDie verkiesingsuitslae is Saterdag (11 Mei 2019) amptelik deur die OVK by die uitslagsentrum in Pretoria aangekondig. (Foto: Twitter via @SAgovnews) Ondanks eise dat die Onafhanklike Verkiesingskommissie (OVK) die aankondiging van die verkiesingsuitslae moet uitstel totdat ŉ onafhanklike oudit gedoen kan word, is die uitslae van die sesde nasionale demokratiese verkiesing Saterdagaand amptelik geproklameer. Glen Mashinini, voorsitter van die OVK, het verklaar dat die verkiesing vry en regverdig was. Hy het daarna die uitslae van die verkiesing aangekondig. Sy Mamabolo, die hoofverkiesingsbeampte, het aan die gehoor gesê die OVK is bewus daarvan dat daar die afgelope paar dae “’n negatiewe gesprek geheers het oor geïsoleerde voorvalle waar ons stelsels, prosesse en mense dalk nie perfek gewerk het nie”. “Daar is egter ŉ storie wat minder oorvertel is. ŉ Storie van 18 miljoen kiesers wat doeltreffend, maklik en eerlik aan ŉ verkiesing deelgeneem het. ŉ Storie van verkiesingsbeamptes wat dag en nag gewerk het om ŉ vry en regverdige verkiesing te verseker, en seker te maak dat stembriewe vinnig getel is,” het hy gesê. Mamabolo het verwys na die uitslae van ŉ peiling wat onder kiesers gedoen is en wat toon dat 96% van deelnemers meen die verkiesing was vry en regverdig, 97% meen die stemproses was maklik om te verstaan en 88% meen die stemlokale was maklik toeganklik vir gestremdes en bejaardes. “Hierdie verkiesing was die mees komplekse, hoogs betwiste en logisties uitdagendste verkiesing in ons geskiedenis as ŉ land en ŉ instelling [OVK]. Dit is ons opregte vertroue dat ons uit hierdie verkiesing sterker tree– sterker as ŉ volk en sterker as ŉ land.” Die uitslae is as volg aangekondig: Die verkiesingsuitslae is Saterdag (11 Mei 2019) amptelik deur die OVK by die uitslagsentrum in Pretoria aangekondig. (Foto: Twitter via @SAgovnews) Veertien politieke partye sal oor die volgende vyf jaar in die nasionale vergadering verteenwoordiging hê: Aljama: 1 setel PAC: 1 setel African Independent Congress: 2 setels African Transformation Movement: 2 setels Cope: 2 setels Good: 2 setels UDM: 2 setels National Freedom Party: 2 setels ACDP: 4 setels VF Plus: 10 setels IVP: 14 setels EFF: 44 setels DA: 84 setels ANC: 230 setels Die volgende politieke partye sal vir die volgende vyf jaar in die onderskeie provinsiale wetgewers verteenwoordiging hê: Oos-Kaap: ATM: 1 setel VF Plus: 1 setel UDM: 2 setels EFF: 5 setels DA: 10 setels ANC: 44 setels Vrystaat: VF Plus: 1 setel EFF: 4 setels DA: 6 setels ANC: 19 setels Gauteng: ACDP: 1 setel IVP: 1 setel VF Plus: 3 setels EFF: 11 setels DA: 20 setels ANC: 37 setels KwaZulu-Natal: ATM: 1 setel ACDP: 1 setel Minority Front: 1 setel National Freedom Party: 1 setel EFF: 8 setels DA: 11 setels IVP: 13 setels ANC: 44 setels Die verkiesingsuitslae is Saterdag (11 Mei 2019) amptelik deur die OVK by die uitslagsentrum in Pretoria aangekondig. (Foto: Twitter via @SAgovnews) Limpopo: VF Plus: 1 setel DA: 3 setels EFF: 7 setels ANC: 38 setels Mpumalanga: VF Plus: 1 setel DA: 3 setels EFF: 4 setels ANC: 22 setels Noordwes: VF Plus: 2 setels DA: 4 setels EFF: 6 setels ANC: 21 setels Noord-Kaap: VF Plus: 1 setel EFF: 3 setels DA: 8 setels ANC: 18 setels Wes-Kaap: Aljama: 1 setel VF Plus: 1 setel ACDP: 1 setel Good: 1 setel EFF: 2 setels ANC: 12 setels DA: 24 setels